nvidia/miracl-vision huggingface dataset:
काली पूजा

काली पूजा (बांग्ला: কালী পূজা, ओड़िया: କାଳୀ ପୂଜା) महानिशा पूजा (बांग्ला: মহানিশা পূজা,ओड़िया: ମହାନିଶା ପୂଜା) अथवा श्यामा पूजा (बांग्ला: শ্যামা পূজা ,ओड़िया: ଶ୍ୟାମା ପୂଜା)पूर्वी भारत, मुख्यतः बंगाल, त्रिपुरा, ओड़िशा और असम में प्रचलित एक हिंदू पर्व है। हिंदू देवी काली को समर्पित यह पर्व कार्तिक मास की अमावस्या तिथि को मनाया जाता है, अर्थात उसी दिन जिस दिन पूरे भारत में दीपावली का पर्व और लक्ष्मी पूजा मनायी जाती है। यह मान्यता है कि इसी दिन देवी काली ६४,००० योगिनियों के साथ प्रकट हुई थीं। वह ग्रंथ जिसके द्वारा काली को हिंदू देवताओं में एक महत्वपूर्ण विहित दर्जा प्राप्त हुआ, वह देवी महात्म्य है| इसे मार्कंडेय पुराण में जोड़ा गया था, जिसे 300 ई. के आसपास लिखा गया था | देवी महात्म्य ने देवी को हिंदू धर्म की 'महान परंपरा' में शामिल किया | इसके तीसरे प्रकरण में, काली दुर्गा के माथे से एक रूप के रूप में उभरती हैं और राक्षसों, चंड, मुंड, रक्तबीज, शुंभ और निशुंभ का वध करती हैं, जिससे उन्हें चामुंडा की उपाधि मिलती है | इस गंभीर रूप से विनाशकारी रूप को प्राप्त करने के बाद, काली या चामुंडा एक भयानक विजय नृत्य में कूद पड़ती हैं | इसे शिव के हस्तक्षेप से समाप्त करना पड़ता है - दुर्गा के पति - जो उसके रास्ते में लेट जाते हैं, उसे अपनी छाती पर कदम रखने के लिए खींचते हैं, जिसके बाद वह शर्मिंदगी की मुद्रा में रुक जाती है, अपनी जीभ को अपमान के संकेत के रूप में फैलाती है. यह रूप बाद में काली की प्रतिमा में सबसे प्रसिद्ध हो गया | ॐ क्रीं कालिकायै नमः - काली मंत्र का जप करने से आपको शांति-समृद्धि-सफलता प्राप्त करने में मदद मिलेगी।  काली पूजा 2024 मुहूर्त कार्तिक अमावस्या तिथि शुरू - 31 अक्टूबर 2024, दोपहर 03.52 कार्तिक अमावस्या तिथि समाप्त - 1 नवंबर 2024, शाम 06.18
दिल्ली क्रिकेट टीम

दिल्ली क्रिकेट टीम, दिल्ली जिला क्रिकेट एसोसिएशन द्वारा चलाया जाने वाला, दिल्ली में स्थित प्रथम श्रेणी क्रिकेट टीमों में से एक है, जोकि भारत की घरेलू प्रतियोगिता, रणजी ट्रॉफी, में खेलता है। वे टूर्नामेंट में सात बार विजेता बन चुके है और सात बार उपविजेता रह चुके है। वर्ष 2007-08 में उनकी नवीनतम शीर्षक 16 साल के लंबे इंतजार के बाद आया है। इस टीम की पिछली जीत 1991-92 सत्र में था जब उन्होंने फाइनल में तमिलनाडु को हराया जब। टीम का घरेलू मैदान फिरोजशाह कोटला ग्राउंड है। दिलीप ट्रॉफी और देवधर ट्रॉफी में दिल्ली नॉर्थ जोन क्रिकेट टीम के अंतर्गत आता है। अंतरराष्ट्रीय खिलाड़ियों को बोल्ड में सूचीबद्ध किया गया हैं। सुमित नरवाल मानन शर्मा इशांत शर्मा वरून सूद विकास तोकास प्रांशु विजय्रण
बार्ज़िलाइ चिकित्सा केन्द्र

बार्ज़िलाइ चिकित्सा केन्द्र (מרכז רפואי ברזילי उच्चारण: मेर्काज़ रेफ़ु'ई बार्ज़िलाई) इज़राइल के अश्कलोन का 617 बिस्तरों वाला एक अस्पताल है। यह अस्पताल पाँच लाख तक की जनसंख्या को सेवा प्रदान करता है जिनमें इथियोपियाई और रूसी अप्रवासी भी सम्मिलित हैं, और यहाँ प्रतिवर्ष एक लाख तक भर्तियाँ होती हैं। गाज़ा पट्टी से मात्र दस किलोमीटर की दूरी पर स्थित होने के कारण इस अस्पताल पर कासम और ग्रैड रॉकेटो से हमले किए गए हैं और किसी-किसी सप्ताहान्त पर इसपर 140 तक रॉकेट दागे गए हैं। यह अस्पताल घायल सैनिकों और आतंकी हमलों में घायल लोगों के उपचार में महत्वपूर्ण भूमिका निभाता है। एक नए रॉकेट- और प्रक्षेपास्त्र-प्रतिरोधी आपातकालीन कक्ष बनाने की योजना में निर्माण गतिविधियों के दौरान एक प्राचीन कब्रगाह में कुछ मानव अवशेषों के पाए जाने कारण हुए अति-रूढ़िवादियों के विरोध के कारण बाधा आई है।
हर्षवर्धन नियोतिया

हर्षवर्धन नियोतिया (जन्म: 19 जुलाई 1961), अंबुजा नियोतिया ग्रुप के अध्यक्ष हैं। उन्हें वर्ष 2016 के लिए भारतीय वाणिज्य एवं उद्योग महासंघ (फिक्की) का अध्यक्ष चुना गया है। सामाजिक आवास में उनके उत्कृष्ट पहल के लिए इन्हें वर्ष 1999 में पद्मश्री से सम्मानित किया गया था। इसके पूर्व वे फिक्की के वरिष्ठ उपाध्यक्ष थे। नियोतिया राजस्थान की मुख्यमंत्री की सलाहकार परिषद और पश्चिम बंगाल के मुख्यमंत्री के उद्योग प्रमुख समिति के सदस्य भी हैं।
हिन्दुस्तान कॉपर लिमिटेड

हिन्दुस्तान कॉपर लिमिटेड भारत सरकार के खान मंत्रालय के अन्तर्गत एक उपक्रम है। भारत में केवल हिन्दुस्तान कॉपर लिमिटेड ही खनन से लेकर सतत कास्ट रॉड निर्माण (Continuous Cast Rod manufacturing) तक की सारी प्रक्रियाओं में संलग्न है।
नो-बॉल

नोबॉल अथवा नो-बॉल (अंग्रेजी : No-Ball, हिन्दी अनुवाद- गेंद नहीं, अमान्य गेंद) क्रिकेट नामक खेल में क्षेत्ररक्षण कर रही टीम पर लगने वाला दण्ड है जो मुख्यतः गेंदबाज़ द्वारा नियमावली के अनुसार गेंद नहीं फेंकने पर लगता है। क्रिकेट के अधिकतर प्रारूपों में, नो-बॉल की परिभाषा एमसीसी- लॉ ऑफ़ क्रिकेट के अनुसार रखी जाती है हालांकि युवा क्रिकेट में तथा अन्तर्राष्ट्रीय क्रिकेट में बीमर पर कठिन नियम लागू होते हैं एवं बाउंसर (कंधों से ऊपर जाने वाली गेंद) पर शिथिल नियम होते हैं। किसी भी नो-बॉल पर वाइड-बॉल की तरह दिया जाता है और कुछ नियमों में यह चेतावनी भी हो सकती है - यदि कोई गेंद नियमावली के चरम पर है तो इसे निलम्बन के रूप में भी एक और गेंद फेंककर पूरा किया जाता है। इसके अलावा, रन-आउट के अतिरिक्त अन्य किसी भी तरह से नो-बॉल की अवस्था में बल्लेबाज को आउट नहीं किया जा सकता। ट्वेन्टी ट्वेन्टी एवं हाल ही में एक-दिवसीय खेलों में किसी भी प्रकार की नो-बॉल के बाद बल्लेबाज को एक 'फ्री-हिट' भी मिलती है। इसका अर्थ यह हुआ कि नो-बॉल के आगे वाली गेंद पर बल्लेबाज, आउट होने के भय के बिना किसी भी प्रकार गेंद को खेल सकता है। नो-बॉल असामान्य नहीं है और छोटे प्रारूप के खेलों तथा मुख्यतः तेज गेंदबाजों द्वारा लम्बे रन-अप के कारण ऐसी गेंदबाजी देखने को मिलती है। कुछ प्रकार की नो-बॉल खतरनाक तथा अनुचित मानी जाती हैं। यदि इस तरह की गेंद फैंकी जाती है तो गेंदबाज को, गेंदबाज़ी से तुरन्त निलम्बित किया जा सकता है। नो-बॉल विभिन्न कारणों से हो सकती है। मुख्यतः यह, गेंदबाज द्वारा निम्नलिखित में से कोई एक नियम तोड़ने से होती है। (फ्रंट फुट नो-बॉल अथवा बैक फुट नो-बॉल) खतरनाक गेंदबाजी (बीमर) इसका अन्य सामान्य उदाहरण हैं।
हीरा मंडी

लाहौर में हीरा मंडी शहर के ऐसे इलाक़े को कहते हैं जिसमें वैश्यागिरी की ग़रज़ से क़हबा ख़ाने खुले हुए हैं। ये शाही मुहल्ला के नाम से भी मशहूर है। पश्चिमी देशों में ऐसे इलाक़े को रेडलाइट डिस्ट्रिक्ट यानी लाल बत्ती ज़िला कहा जाता है मुग़ल दौर में हीरा मंडी रक़्स और मौसीक़ी के लिए मशहूर था। ये शहर के तवाइफ़ी सक़ाफ़्त का मर्कज़ था। लोग बस्री तफ़रीह और मौसीक़ी के लिए यहाँ जाते थे। बाअज़ रवायात के मुताबिक़ यहाँ सुख हुकूमत के हिंदू डोगरा वज़ीर-ए-आज़म ध्यान सिंह के बेटे हीरा सिंह की हवेली थी। हीरा सिंह महाराजा रणजीत का मुँह बोला बेटा बना हुआ था। अपने बाप ध्यान सिंह की मौत के बाद वो वज़ीर-ए-आज़म के ओहदे पर फ़ाइज़ हुआ। इसकी हवेली और नाम की मुनासबत से लाहौर शहर का ये हिस्सा हीरा मंडी कहलाता है। बर्तानवी राज के दौरान बर्तानवी फ़ौजियों की तफ़रीह ​​के लिए पुरानी अनारकली बाज़ार में कोठे तैयार किए गए। इस के बाद उन्हें लाहौरी दरवाज़ा और फिर टीकसाली दरवाज़ा पर मुंतक़िल कर दिया गया। बाद अज़ीं उन्हें मौजूदा हीरा मंडी के मुक़ाम पर मुंतक़िल कर दिया गया।
नाभा रियासत

नाभा रियासत, अंग्रेजी राज के समय भारत के पंजाब में स्थित एक रियासत थी जिसकी राजधानी नाभा थी। १९४७ में भारत के स्वतन्त्र होने के पश्चात सहायक संधि समाप्त हो गयी और कुछ दिनों तक नाभा रियासत स्वतन्त्र थी। कुछ दिनों के पश्चात इसके शासक ने भारत में विलय के प्रपत्रों पर हस्ताक्षर कर दिये। कुछ दिनों बाद यह पंजाब राज्य में मिला ली गयी।
होलीडे

होलीडे - ए सोल्जर इज नेवर ऑफ ड्यूटी (हिन्दी अनुवाद: अवकाश - एक सैनिक कभी छुट्टी में नहीं रहता) एक भारतीय हिन्दी फ़िल्म है। इस फ़िल्म का निर्देशन ए॰ आर॰ मुरुगड़ोस्स ने और निर्माण विपुल शाह ने किया है। इसमें मुख्य किरदार में अक्षय कुमार और सोनाक्षी सिन्हा हैं तथा गोविंदा की भी विशेष उपस्थिति है। यह इन्ही निर्देशक की 2012 में तमिल भाषा में बनी ठुप्पक्की नामक फ़िल्म का ही पुनः निर्माण है। यह फ़िल्म 6 जून 2014 में सिनेमाघरों में प्रदर्शित हुआ। फ़िल्म का निर्माण 2013 में पिस्टल नामक शीर्षक के साथ शुरू हुआ था। इसके गाने का निर्माण प्रीतम चक्रवर्ती ने किया है। इस फ़िल्म के निर्माण के लिए लगभग ₹30 करोड़ रुपए का उपयोग किया गया था। इस किरदार के लिए उन्हें एक सैनिक के रूप में दिखाई देना था तथा अपने वास्तविक उम्र से 12 वर्ष कम दिखना था। इस कारण उन्होंने अपना काफी वजन कम कर लिया। फ़िल्म वास्तविक रूप में मई 2014 के शुरू में प्रदर्शित होने वाला था। यह फ़िल्म एक्सन जेक्सन साथ साथ ही प्रदर्शित होने वाली थी। लेकिन एक्सन जेक्सन की फ़िल्म 5 दिसम्बर 2014 को प्रदर्शित हुई और यह फ़िल्म 6 जून 2014 को ही हो चुकी थी।
हेतल दवे

हेतल दवे भारत की पहली और इकलौती महिला सूमो पहलवान है। ये मुंबई की रहने वाली है। इनकी उम्र 27 वर्ष है। वर्ष 2008 में इनका नाम लिम्का बुक ऑफ़ रिकार्ड्स में दर्ज किया गया। उन्होंने 2009 में ताइवान में आयोजित विश्व सूमो कुश्ती प्रतियोगिता में पांचवां स्थान हासिल किया था। सूमो कुश्ती को भारत में मान्यता प्राप्त खेल का दर्ज़ा हासिल नहीं है, इसके चलते हेतल कई प्रतियोगिताओं में भारत का प्रतिनिधित्व नहीं कर पाती हैं। इस वजह से इन्हें प्रायोजक भी नहीं मिलते. इन चुनौतियों के बावजूद हेतल 2008 में ‘लिम्का बुक ऑफ़ रिकॉर्ड्स’ में अपना नाम दर्ज करा चुकी हैं। भारत में महिला सूमो खिलाड़ी नहीं होने की वजह से इन्हें पुरुष सूमो खिलाड़ियों के साथ प्रशिक्षण करना पड़ता है। हेतल अलग-अलग स्कूलों में छात्रों को कुश्ती और जूडो का प्रशिक्षण भी देती हैं।
साहिब बीवी और बॉस

साहिब बीवी और बॉस (हिन्दी:साहिब बीवी और मालिक) एक भारतीय हिन्दी हास्य धारावाहिक है, जिसका प्रसारण सब टीवी पर 21 दिसम्बर 2015 से सोमवार से शुक्रवार रात 10 बजे होगा। इसमें मुख्य किरदार में विपुल रॉय और मुग्धा चापेकर हैं। यह कहानी एक पति सन्नी (विपुल रॉय) की है, जिसकी पत्नी अनिशा (मुग्धा चापेकर) अपने मालिक के सामने अपने आप को कुंवारी बताती है। इसकी मालिक मंदोदरी (रेशम टिपनिस) इसकी शादी अपने भतीजे से करना चाहती है। इसमें सन्नी अपना रूप बदलकर मंदोदरी के भतीजे से अनिशा को बचाता रहता है। सन्नी एक अभिनेता बनना चाहता है, लेकिन वह बेरोजकर रहता है। इस कारण घर का खर्चा चलाने के लिए उसकी पत्नी नौकरी खोजती है। वह एक ऐसे कंपनी में कार्य करती है, जहाँ केवल कुंवारों को ही नौकरी मिलती है। इस कारण वह झूठ बोल देती है की उसकी शादी नहीं हुई है। मंदोदरी का भतीजा विनोद (ध्रुव सिंह) उसके पीछे पड़ा रहता है। एक दिन अनिशा और सन्नी को एक साथ देखने के बाद वह एक और झूठ बल देती है कि उसकी एक जुड़वा बहन मनीषा है, जो उसी की तरह दिखती है और सन्नी की उससे शादी हुई है। इसके बाद सन्नी, अनिशा को बचाने के लिए बलमा पांडे बन जाता है। लेकिन उसे देख कर मन्दोदरी उससे प्यार करने लगती है और उसे भी अपने कार्यालय में नौकरी दे देती है। इसका निर्माण एफ़आईआर के ही निर्माण दल ने किया है। यह हम आपके घर में रहते हैं के स्थान पर प्रसारित होगा।
जेंडर ऐप

{{आधार} } ज़ेंडर (अंग्रेजी: Xender) एक प्रकार की अनुप्रयोग (एप्लीकेशन/Application) है जो एंड्रॉएड ,आईओएस तथा विंडोज़ जैसे कंप्यूटर प्लेटफॉर्म पर उपलब्ध है। इसकी मदद से हम किसी भी प्रकार की कोई भी फाइल चंद क्षणों में आदान-प्रदान कर सकते हैं।<ref name=अम
साठोपुर

में यह स्थान नहीं रहा। ह्वेनसांग 7 वीं शताब्दी में यहां रुके थे और शिक्षा प्रणाली और यहाँ अभ्यास मठवासी जीवन की पवित्रता की उत्कृष्टता का विस्तृत वर्णन छोड़ दिया है। सामान्य सूचना शीर्ष ऊँचाई: 67 मीटर की दूरी पर तापमान (।। अधिकतम / न्यूनतम) डिग्री सेल्सियस: गर्मी 37.8 / 17.8 शीतकालीन 27.8 / 10.6 वर्षा: 120 सेमी (जून से सितंबर) सबसे अच्छा मौसम: अक्टूबर-मार्च
भिरड़ाना

भिरड़ाणा भारत के उत्तरी राज्य हरियाणा के फतेहाबाद जिले का एक बड़ा गाँव है। जिसकी आबादी 20 हजार के करीब है। यहां सभी जाति धर्म के लोग रहतें है यहाँ की मुख्य भाषा बागड़ी व पंजाबी है। भारतीय पुरातत्त्व सर्वेक्षण विभाग के दिसम्बर २०१४ के शोध से पता चला है कि यह सिंधु घाटी सभ्यता का अबतक खोजा गया सबसे प्राचीन नगर है जिसकी स्थापना ७५७० ईसापूर्व में हुई थी। २००३-४ में किए गए उत्खनन में इस नगर की खोज हुई थी। मोहन जोदड़ो की कास्य की नर्तकी की नक़ल जो बर्तन पर उकेरी गयी थी यहाँ से प्राप्त हुई थी। नवपाषाण युग में भिरड़ाना एक छोटा सा ग्राम था, ताम्र पाषाण युग में यहाँ नगर व्यवस्था आई, कांस्य युग के आते आते यह राखीगढ़ी, मोहनजोदड़ो, सुमेर आदि अपने सभी समकालीन महानगरो की तरह एक समृद्ध महानगर बना।
गूगल वॉयस खोज

गूगल वॉयस खोज या आवाज के आधार पर खोज एक गूगल उत्पाद है, जोकि उपयोगकर्ताओं को एक मोबाइल फोन या कंप्यूटर पर बोलकर गूगल खोज का उपयोग करने की अनुमति देता है।
सार्वजनिक क्षेत्र के उपक्रम (भारत)

भारत में सरकारी उपक्रमों को सार्वजनिक क्षेत्रक उपक्रम (public sector undertaking (PSU) या public sector enterprise) कहते हैं। इन उपक्रमों का स्वामी भारत सरकार या कोई राज्य सरकार (जैसे उत्तर प्रदेश सरकार), या दोनों होते हैं। इसके लिये आवश्यक है कि आधे से अधिक अंश (शेयर) सरकार के पास हों, इसकी संसदीय समिति को कृष्ण मेनन समिति की सिफारिश पर 1963 में गठित किया गया| इसका अध्यक्ष लोकसभा अध्यक्ष द्वारा लोकसभा सदस्यो में से नियुक्त किया जाता है| केन्द्रीय सार्वजनिक क्षेत्रक उपक्रमों का प्रशासन भारत सरकार के भारी उद्योग एवं लोक उद्यम मंत्रालय द्वारा किया जाता है। भारत सरकार ने सन् 1997 में नौ सार्वजनिक उद्यमों की पहचान की जो तुलनात्मक रूप से फायदे की स्थिति में थे और इनमें अंतर्राष्ट्रीय स्तर पर विशाल उद्यमों के रूप में उभरने की क्षमता थी। उस समय बीएचईएल, बीपीसीएल, जीएआईएल, एचपीसीएल, आईओसी, एमटीएनएल, एनटीपीसी, ओएनजीसी और सेल को नवरत्न कहा गया था। किन्तु इस समय "नवरत्न" का दर्जा प्राप्त सार्वजनिक उपक्रमों की संख्या 14 हो गयी है। इन सार्वजनिक उद्यमों को पूंजीगत खर्चों, संयुक्त प्रौद्योगिकी उद्यम तथा सामरिक साझीदारी स्थापित करने, संगठनात्मक पुनर्गठन करने, बोर्ड स्तर से नीचे के पदों के सृजन तथा समापन, स्वदेशी तथा अंतर्राष्ट्रीय बाजार से पूंजी उठाने, संयुक्त वित्तीय उद्यम तथा पूर्ण स्वामित्व वाली सहायक कंपनियां आदि स्थापित करने के बारे में और ज्यादा स्वायतत्ता तथा अधिकार दिए गए थे। इन सार्वजनिक उद्यमों को दिए गए अधिकार इस प्रकार हैं-
दिसम्बर २०१५ हिंदू कुश भूकंप

२५ दिसंबर २०१५ को हिंदू कुश के क्षेत्र में एक 6.3 परिमाण के भूकंप ने दक्षिण एशिया को प्रभावित किया। पाकिस्तान में एक महिला की मृत्यु हो गई। पाकिस्तान और अफगानिस्तान में कम से कम 100 लोग घायल हो गए। भूकंप को ज्यादातर ताजिकिस्तान और भारत में महसूस किया गया था। अफगानिस्तान-तजाकिस्तान के सीमा क्षेत्र में भूकंप का केंद्र 203.4 किलोमीटर की गहराई पर होने की सूचना मिली थी। हाल के अध्ययन में, भूवैज्ञानिकों का दावा है कि भूमंडलीय ऊष्मीकरण में वृद्धि, हल ही में हुई भूकंपीय गतिविधि के कारणों में से एक है। इन अध्ययनों के अनुसार ग्लेशियरों के पिघलने और बढते समुद्र के जल स्तर से पृथ्वी की टेक्टोनिक प्लेटों पर दबाव का संतुलन अस्तव्यस्त है और इस प्रकार भूकंप की तीव्रता आवृत्ति में वृद्धि के कारण हैं। यही कारण है कि हिमालय हाल के वर्षों में भूकंप से ग्रस्त हो रहे हैं।[बेहतर स्रोत वांछित]
गुर्रम कोंडा

गुर्रम कोंडा: भारत के राज्य आंध्र प्रदेश के चित्तूर ज़िले में एक तहसील / मंडल है। यह गाँव, शहर बंगलूर और कडपा के मार्ग में है। टीपू सुल्तान के समय में शहर कड़पा जिले में था।अब जिला चित्तूर में है। इस शहर का प्राचीन नाम "ज़फ़राबाद" था। आज इस का नाम गुर्रम कोंडा है। तेलुगु भाषा में गुर्रम का अर्थ घोड़ा, और कोंडा का अर्थ पहाड है। गुर्रम कोंडा अर्थात "घोड़ा-पहाड" या "घोडे का पहाड" है। यहाँ का क़िला बहुत पुराना है। गुर्रम कोंडा की पहाडी पर एक मज़बूत क़िला है। इस का निर्माण कडपा के नवाब अब्दुल नबी खान ने १७१४ में करवाया। आज भी यह क़िला देखने लायक़ है। कडपा के नवाब अब्दुल नबी खान काफ़ी प्रख्यात रहे। इन के काल में इनहोंने कई निर्माण करवाए, जिनमें गुर्रमकोंडे का क़िला एक है। अब्दुल नबी खान सलतनत बिजापूर के राज्यपाल थे। गुर्रम कोंडा पहाड काफ़ी ऊँचाई पर है, यहाँ पर इन्होंने एक दुर्ग बनाया जो अभेद्य माना जाता है। इस क़िले की वास्तुकला इंडो-इस्लामिक है। इस क़िले के पहाड के सामने के हिस्से में एक पुराना बड़ा शहर बसा था जिस का नाम ज़फ़राबाद था। लेकिन अब यहाँ उसके खंडर ही नज़र आते हैं। गुर्रम कोंडे से ३ किलो मीटर पर "मक़बरा" है। यह मक़बरा, टीपू सुल्तान के मामा मीर रज़ा अली खान का है। माना जाता है कि इस मक़बरे का गुम्बद, बीजापूर के गोल गुम्बद के बाद सब से बड़ा है।
इस्माईल

या इश्माएल, यहूदी, इस्लाम और ईसाई धर्म के एक पैगम्बर हैं। कथा के अनुसार, इस्माईल, इब्राहीम के बड़े बेटे थे। क़ुरान के अनुसार जब इब्राहीम अल्लाह के आदेश से अपनी पत्नी और अपने बेटे को सफ़ा-मर्वा नामक पहाड़ियों में छोड़ आए थे जो आज के सऊदी अरब स्थित है तब इस्माईल दूध पीते शिशु थे तो वो अत्यधिक तृष्णा से ग्रस्त हो कर धरती पर अपनी एड़ियाँ मारते थे। उनकी माँ बेचैन होकर एक तरफ अपने बेटे के लिये पानी ढूण्ढती और कभी सफ़ा तो कभी मर्वा की पहाड़ियों पर भागती कहीं पानी दिखाई दे जिससे वो इस्माईल की प्यास बुझा सकें। जब वो सफ़ा-मर्वा की पहाड़ियों पर अपना सातवां चक्कर लगाने गईं तो उन्होंने दृश्य देखा कि इस्माईल की एड़ियों से चश्मे फूट पड़े हैं। उन्होंने उस पानी से कहा: "ज़म ज़म" जिसका अर्थ होता है "रुक जा"। मान्यता अनुसार वह पानी वहीं पर रुक गया जिसे आज मक्का में मौजूद ज़मज़म कुंआ को माना जाता है।
अमिताभ कांत

अमिताभ कांत (जन्म: 1 मार्च 1956) भारत सरकार द्वारा गठित नीति आयोग के मुख्य कार्यकारी अधिकारी हैं। इसके पूर्व वे औद्योगिक नीति व प्रोत्साहन विभाग के सचिव थे। वे भारतीय प्रशासनिक सेवा केरल कैडर के 1980 बैच के अधिकारी हैं। अमिताभ कांत का जन्म 1 मार्च 1956 को हुआ था। उन्होंने पहली बार मॉडर्न स्कूल, दिल्ली में पढ़ाई की, सेंट स्टीफ़न कॉलेज, दिल्ली से अर्थशास्त्र (ऑनर्स) में डिग्री के साथ स्नातक की उपाधि प्राप्त की  और जवाहरलाल नेहरू विश्वविद्यालय से अंतर्राष्ट्रीय संबंधों में एम.ए. की उपाधि प्राप्त की। वह एक शेवनिंग विद्वान थे। कांत ने अपने भारतीय प्रशासनिक सेवा करियर की शुरुआत केरल कैडर में थालास्सेरी के उप कलेक्टर के रूप में काम करते हुए की। इंडिया टुडे की 2019 की हाई एंड माइटी रैंकिंग में कांत को नृपेंद्र मिश्रा और अजीत डोभाल जैसे अन्य नौकरशाहों के साथ "द सुपरक्रेट्स - भारत के प्रमुख प्रशासनिक अधिकारी" की श्रेणी में भारत के सबसे शक्तिशाली लोगों में से एक के रूप में दिखाया गया है। वर्तमान में, वह G20 में एक भारतीय प्रतिनिधि हैं।
फतेह सिंह (शूटर)

सूबेदार (मानद कप्तान) फतेह सिंह डोगरा रेजिमेंट से एक सेवानिवृत्त भारतीय सेना जूनियर कमीशन अफसर और खेल के शूटर थे। उन्होंने ने नई दिल्ली में 1995 में राष्ट्रमंडल निशानेबाजी चैंपियनशिप में बिग बोर व्यक्तिगत और टीम स्पर्धा में स्वर्ण और रजत पदक जीता। वह रक्षा सुरक्षा कोर के हिस्से के रूप में ड्यूटी पर थे और 2016 पठानकोट हमले के दौरान शहीद हो गए।
रेनाल्ड संख्या

तरल गतिकी में, रेनल्ड्स संख्या (Reynolds number Re) एक अविम संख्या है जो तरल के प्रवाह की विभिन्न स्थितियों में समान प्रवाह पैटर्न का आकलन करने में मदद करता है। इसकी परिभाषा निम्नलिखित है- जहाँ: रेनल्ड्स संख्या से पता चल जाता है कि प्रवाह पटलीय (Laminar) होगा या विभुब्ध( turbulent)। किसी नली में प्रवाहित तरल के लिये-
राउल्ट का नियम

राउल्ट का नियम (Raoult's law) यह नियम फ्रांसीसी रसायनशास्त्री 'राउल्ट' द्वारा 1887 में दिया गया। इस नियम के अनुसार, किसी ताप पर वाष्पशील द्रवों के विलयन के लिए, विलयन में प्रत्येक अवयव का आंशिक वाष्प दाब उस शुद्ध अवयव के वाष्प दाब और इसके मोल अंश अणु-अंश (mole fraction) के गुणनफल के बराबर होता है। दूसरे शब्दों में जहाँ 𝑝𝑖𝑜 T ताप पर शुद्ध अवयव का वाष्प दाब है। जब किसी विलयन के घटक साम्यावस्था में पहुँच जाते हैं उस स्थिति में इस विलयन का कुल वाष्प दाब राउल्ट के नियम एवं डाल्टन का आंशिक दाब का नियम को मिलाकर निर्मित निम्नलिखित सूत्र से निकाला जा सकता है- यदि दो द्रवों से बने विलयन के वाष्पदब की बात करें (और, इसमें कोई अन्य गैसें उपस्थित न हों) तो राउल्ट के नियम के आधार पर इस विलयन के वाष्पदाब की गणना की जा सकती है। इस विलयन का कुल वाष्पदाब 𝑝 दोनों द्रवों के 'शुद्ध' वाष्पदाबों 𝑝𝐴 तथा 𝑝𝐵 के भारित योग (weighted sum) के बराबर होगा। अर्थात दो द्रवों A और B के विलयन का सम्मिलित वाष्पदाब निम्नलिखित होगा- चूंकि सभी मोल अंशों का योग 1 होता है, अतः स्पष्ट है कि दो द्रवों का सम्मिलित वाष्पदाब मोल-अंश 𝑥𝐵 का एक रैखिक फलन है (चित्र देखें) ध्यान दें कि यदि अवाष्पशील विलेय (वाष्प दाब=0) को किसी विलायक में मिलाया जाता है तो यह पाया गया है कि इस विलयन का वाष्प दाब, शुद्ध विलायक के वाष्प दाब से कम होता है। राउल्ट के नियम की सीमाएं- इस नियम के अनुसार, किसी दिए गए ताप पर विलयन के किसी घटक का आंशिक वाष्प दाब , इसके मोल प्रभाज (अंश) तथा शुध्द अवस्था मे इस घटक के वाष्प दाब के गुणनफल के बराबर होता है।
विमा (गणित)

गणित और भौतिकी में किसी भी वस्तु या दिक् ("स्पेस") के उतने विमा या डायमॅन्शन होते हैं जितने निर्देशांक ("कुओरडिनेट्स") उस वस्तु या दिक् के अन्दर के हर बिंदु के स्थान को पूरी तरह व्यक्त करने के लिए चाहिए होते हैं। एक लक़ीर पर किसी बिंदु का स्थान बताने के लिए केवल एक ही निर्देशांक ज़रूरी है, इसलिए लकीरें एकायामी होती हैं। किसी गोले की सतह पर किसी बिंदु के स्थान के लिए दो निर्देशांक (अक्षांश और रेखांश) काफ़ी हैं इसलिए ऐसी सतह दो-आयामी होती है। जिस दिक् में मनुष्य रहते हैं उसमें तीन निर्देशांकों की आवश्यकता है, इसलिए यह त्रिआयामी होती है। गणित में चार या चार से अधिक विमाओं के दिक् की भी कल्पना की जाती हैं, हालाँकि मनुष्य स्वयं केवल त्रिआयामी दिक् का ही अनुभव कर सकते हैं। अनौपचारिक भाषा में कहा जा सकता है के मनुष्यों के नज़रिए से हमारे अस्तित्व के दिक् के तीन पहलू या विमाएं हैं - ऊपर-नीचे, आगे-पीछे और दाएँ-बाएँ। 'आयाम' (डाइमेंशन) शब्द चित्रकला और शिल्पकला से आयात हुआ और साहित्य समालोचना में आधुनिक काल में प्रयुक्त होता है। संस्कृति में इस शब्द का अर्थ तन्वन, विस्तार, संयमन, प्रलंबन है। चित्र और शिल्प में मूल अंग्रेजी शब्द 'डाइमेंशन' का अर्थ 'सिम्त' होता था; जैसे भित्तिचित्र में गहराई नहीं होती, किंतु छाया आदि के साथ गोलाई इत्यादि का आभास उत्पन्न किया जाता था। प्राचीन साहित्य में और आरंभिक उपन्यासों में एकदम काले या सफेद दुर्गुणों या सद्गुणों की खान, 'टाइप' जैसे पात्रों की पुष्टि होती थी। अब मनोविज्ञान के नवीन शोधों ने ऐसे टाइपों की यथार्थता पर संदेह किया है। इस कारण नवीन उपन्यासों में अब इस प्रकार की गहराई पात्रों में देखी जाती है। कोई भी साहित्यिक कलाकृति कितने काल तक प्रभावशाली रहती है, कितने देश देशांतरों को प्रभावित करती है, इसके साथ ही साथ वह बार-बार पढ़ी जाने पर भी वैसा ही आनंद दे सकती है या नहीं, यह तीसरा परिणाम या विमा अब साहित्य में परखा जाने लगा है। ल्युकैक्स ने 'स्टडीज़ इन वेस्टर्न रियलिज़्म' में 'दार्शनिक धार्मिक विमा' कहकर चौथे मापदंड की चर्चा की है। उसी के सहारे साहित्य में उदात्त तत्व की, 'महात्मता' की प्रतिस्थापना हो सकती है। शिल्पकला के क्षेत्र में यह माना जाता है कि भारतीय मूर्तिकला त्रिआयामात्मक बहुत कम है। वह अधिकतर अर्धोत्कीर्ण (महाबलिपुरम) या तीन चौथाई उत्कीर्ण (कैलास, एलोरा) जैसी शिल्पकृति है। आधुनिक शिल्पकला में पाश्चात्य शिल्पकला की यह त्रिआयामात्मक पद्धति स्वीकार की गई तो आरंभ में पुतलों, अर्धपुतलों, अश्वारूढ़ प्रतिमाओं के रूप में। म्हात्रे, फड़के, करमकर आदि ने कई ऐसी मूर्तियाँ बनाईं। देवीप्रसाद रायचौधुरी के 'श्रम की महत्ता', सन्‌ '42 में विद्यार्थियों के बलिदान या रामकिंकर बैज के 'संथाल परिवार' जैसे शिल्प भी ऐसी ही यथार्थ घटनाओं या वस्तुओं की शिल्पानुकृतियाँ हैं। परंतु उनसे आगे बढ़कर अरूप भावनाओं को शुद्ध आकारों में रूपायित करनेवाले नए शिल्पकार, जेसे शंखों चौधरी, धनराज भगत आदि त्रिआयामात्मक शिल्पकला के अरूप सृष्टि की ओर बढ़ रहे हैं। इसे अंग्रेजी में थ्री डाइमेंशनल ऐब्सट्रैक्ट स्कल्प्चर कहते हैं। सिनेमा सृष्टि में भी (त्रिआयामात्मक छायाचित्रण (होलोग्राम) का निर्माण हाल में हुआ है जिसके द्वारा वस्तुओं की असली गहराई दिखाई जाती है और एक खास तरह का चश्मा पहनकर देखने से लगता है कि पर्दे से फेंकी हुई चीज अपने ऊपर चली आ रही है। यह वस्तुत: एक दृष्टिभ्रम है जो छायाचित्रण से निर्मित किया जाता है।
2016 के उत्तर कोरियाई परमाणु परीक्षण

6 जनवरी 2016 को 10:00:01 यूटीसी+०८:३० पर, उत्तर कोरिया ने किल्जु शहर, किल्जु काउंटी से लगभग 50 किलोमीटर (30 मील) दूर उत्तर-पश्चिम में अपने पुंग्ये-री परमाणु परीक्षण स्थल पर एक भूमिगत परमाणु परीक्षण किया। उत्तर कोरियाई मीडिया ने इन परीक्षणों के बाद इसके सफल होने का दावा किया; उत्तर कोरिया के पास इस क्षमता का होना लगभग एक महीने पहले से ही चर्चा का विषय बना हुआ था। संयुक्त राज्य भूगर्भ सर्वेक्षण ने इस जगह के पास 5.1 परिमाण के भूकंप आने का दावा किया; चीनी भूकम्प नेटवर्क केंद्र ने इसके 4.9 परिमाण के होने का दावा किया; वहीं दक्षिण कोरियाई मौसम विभाग के अनुसार इसकी तीव्रता 4.2 पैमान की थी। द न्यूयॉर्क टाईम्स के अनुसार, उत्तर कोरिया ने परीक्षण को सफल बताया, जबकि द गार्जियन के अनुसार कोरियाई सरकार ने इसे अमेरिका के बेहद ज्यादा परमाणु हथियारों के जवाब में अपनी सुरक्षा के लिये किया गया परीक्षण बताया है।एन॰के॰ न्यूज ने अपनी रपट में कोरियाई केंद्रीय दूरदर्शन को उद्धृत करते हुए कहा कि, "The U.S. has gathered forces hostile to [the] DPRK and raised a slanderous human rights issue to hinder [the] DPRK’s improvement. It is [therefore] just to have [a] H-bomb as self-defense against the U.S. having numerous and humongous nuclear weapons. The DPRK’s fate must not be protected by any forces but [the] DPRK itself". हालांकि दक्षिण कोरिया की गुप्तचर संस्था और बाहरी परमाणु विशेषज्ञ प्योंगयांग के दावों पर शक़ करते हुए कह रहे हैं कि उत्तर कोरिया ने हाइड्रोजन नहीं बल्कि किसी आम परमाणु बम का परीक्षण किया है। उत्तर कोरिया (आधिकारिक: कोरियाई लोकतांत्रिक गणराज्य अंग्रेज़ी: Democratic People's Republic of Korea, या DPRK) ने इसके पहले तीन भूमिगत परमाणु परीक्षण किये हुए थे। ये परीक्षण वर्ष २००६, २००९, और २०१३ में हुए थे जिनके फलस्वरूप संयुक्त राष्ट्र सुरक्षा परिषद ने उत्तर कोरिया पर विभिन्न किस्म के प्रतिबंध लगा दिये थे। दिसम्बर २०१५ में, उत्तर कोरिया के सर्वोच्च नेता किम जोंग-उन ने कहा था की उनके देश के पास हाइड्रोजन बम के प्रक्षेपण करने की क्षमता है। ज्ञात हो कि, हाइड्रोजन बम उत्तर कोरिया द्वारा बम पहले परीक्षण किये गये आम परमाणु बमों की तुलना में कहीं ज़्यादा ताक़तवर और विनाशकारी होता है। उन के इस दावे को व्हाइट हाउस और दक्षिण कोरियाई अधिकारियों के द्वारा संदेह से देखा गया। नव वर्ष दिवस पर दिये गये अपने भाषण में, किम जोंग-उन ने चेताया था कि बाहरी शक्तियों द्वारा की गई उकसावे की कार्वाइयों को "न्याय की पवित्र लड़ाई" ("holy war of justice") से निपटा जायेगा। २०१६ के परमाणु परीक्षण 10:00:01, 6 जनवरी 2016 स्थानीय समय (01:30:01 यूटीसी) पर पुंग्ये-री परमाणु परीक्षण स्थल में किये गये बताए गये जिनकी वजह से ४.९ अथवा ५